b"\n_START_ARTICLE_\nD\xc5\xbeakar dzong\n_START_SECTION_\nZgodovina\n_START_PARAGRAPH_\nPo prihodu \xc5\xa1abdrunga Ngavang Namgjala v Butan v 17. stoletju, je vladar Canga iz Tibeta Funt\xc5\xa1o Namgjel dvakrat poslal vojsko, da bi uni\xc4\x8dil \xc5\xa1abdrunga. D\xc5\xbeakar dzong je pri tem utrpel po\xc5\xa1kodbe, vendar so ga guvernerji Trongse potem spet obnovili. Po smrti \xc5\xa1abdrunga je vladar pokrajine Bumthang \xc4\x8cokhor posku\xc5\xa1al zdru\xc5\xbeiti vse \xc5\xa1tiri doline Bumthanga, vendar mu je to voja\xc5\xa1ko prepre\xc4\x8dila vojska penlopa iz Trongse in \xc4\x8cokhor je moral zbe\xc5\xbeati v Tibet. \xc4\x8cokhor se je iz Tibeta leta 1679 vrnil s tibetansko vojsko, ki je bila utaborjena pod D\xc5\xbeakar dzongom. Lokalno ustno izro\xc4\x8dilo pravi, da je bil iz dzonga spro\xc5\xbeen strel, ki je ubil dva pomembna tibetanska voja\xc5\xa1ka poveljnika in tibetanska vojska je prestra\xc5\xa1ena pobegnila. Zato je ta dzong postal znan tudi pod imenom D\xc5\xbeakar Tobgjal ('zmagoviti dzong'). V tem spopadu je bil dzong sicer mo\xc4\x8dno po\xc5\xa1kodovan. V \xc4\x8dasu 3. Desija Mind\xc5\xbeur Tenpa je dzong do\xc5\xbeivel ponovno invazijo iz Tibeta, vendar so bili Butanci ponovno zmagoviti. Po tej zmagi se je dzong preimenoval v D\xc5\xbeakar Jugjal Dzong ('zmagovita trdnjava belega pti\xc4\x8da').\n_START_SECTION_\nObnova in posvetitev\n_START_PARAGRAPH_\nD\xc5\xbeakar dzong je bil sede\xc5\xbe Jongzin Ngagi Vang\xc4\x8duka. Po prihodu Jab Tenpai Nd\xc5\xbeima (1567 \xe2\x80\x93 1613) je bil prvotni tempelj raz\xc5\xa1irjen, kar je bila prva obnova kompleksa. Druga se je zgodila v \xc4\x8dasu vladavine Mind\xc5\xbeur Tenpa, ki jo je kon\xc4\x8dal leta 1646. Leta 1683 je dzong obnovil Gjalsaj Tenzin Rabgaj, ki je na zahodni strani dodal \xc4\x8chu dzong ('vodni stolp'). Rabgaj je dal dzong posvetiti in za prvega upravitelja (dzongpona) izbral mo\xc5\xbea po imenu Longva. Dzong je bil mo\xc4\x8dno po\xc5\xa1kodovan v potresu leta 1897. Do konca stoletja ga je  obnovil prvi butanski kralj ob pomo\xc4\x8di svoje sestre A\xc5\xa1i De\xc4\x8den \xc4\x8coden. Dzong je utrpel po\xc5\xa1kodbe tudi konec 19. stoletja v vojni med penlopom iz Trongseja Dungkar Gjalt\xc5\xa1enom in penlopom D\xc5\xbeakarja Pemo Tenzinom. Obnovil ga je prvi in drugi dedni kralj Butana, Ugjen Vang\xc4\x8duk._NEWLINE_Posebnost D\xc5\xbeakar dzonga je okoli 50 m visok stolp (utse), kar ga lo\xc4\x8di od ostalih podobnih. Okoli zunanjega zidu je mogo\xc4\x8d obhod, ki je v primeru obleganja dzongskim prebivalcem dovolil dostop do vode. Je verjetno posledica zadnje obnove po potresu leta 1897. Gonkang je na zgornjem nadstropju stolpa. Glavni kip na tleh poleg lame Lakang je Dolma (tara) v spremstvu \xc4\x8cenrezi (Avalokite\xc5\xa1vare) na levi in Mitukpe (Ak\xc5\xa1obja) na desni strani._NEWLINE_V Dzongu je okro\xc5\xbena uprava in od leta 1998 ponovno Drukpa (sekta Rde\xc4\x8dih kap) menihi. Za turisti\xc4\x8dne obiske dzonga je dostopno samo dvori\xc5\xa1\xc4\x8de."